CELEX: 62007FA0100
Language: el
Date: 2009-03-10 00:00:00
Title: Υπόθεση F-100/07: Απόφαση του Δικαστηρίου Δημόσιας Διοίκησης (πρώτο τμήμα), της 10ης Μαρτίου 2009 — Κυριάκος Τσιριμιάγκος κατά Επιτροπής των Περιφερειών (Δημόσια διοίκηση — Υπάλληλοι — Αμοιβή — Μεταφορά τμήματος των αποδοχών εκτός του κράτους τοποθέτησης — Άρθρο 17, παράγραφος 2, στοιχείο β', του παραρτήματος VII του προϊσχύσαντος Κανονισμού Υπηρεσιακής Καταστάσεως — Λογαριασμός στεγαστικού ταμιευτηρίου — Επιστροφή αχρεωστήτως καταβληθέντων — Προϋποθέσεις — Παράτυπες μεταφορές — Πρόδηλος χαρακτήρας της παρατυπίας)

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/38
            
         Απόφαση του Δικαστηρίου Δημόσιας Διοίκησης (πρώτο τμήμα) της 10ης Μαρτίου 2009 — Κυριάκος Τσιριμιάγκος κατά Επιτροπής των Περιφερειών
   (Υπόθεση F-100/07) (1)
   
   (Δημόσια διοίκηση - Υπάλληλοι - Αμοιβή - Μεταφορά τμήματος των αποδοχών εκτός του κράτους τοποθέτησης - Άρθρο 17, παράγραφος 2, στοιχείο β', του παραρτήματος VII του προϊσχύσαντος Κανονισμού Υπηρεσιακής Καταστάσεως - Λογαριασμός στεγαστικού ταμιευτηρίου - Επιστροφή αχρεωστήτως καταβληθέντων - Προϋποθέσεις - Παράτυπες μεταφορές - Πρόδηλος χαρακτήρας της παρατυπίας)
   2009/C 102/55
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Κυριάκος Τσιριμιάγκος (Kraainem, Βέλγιο) (εκπρόσωπος: M.-A. Lucas, avocat)
   
      Καθής-εναγομένη: Επιτροπή των Περιφερειών της Ευρωπαϊκής Ένωσης (εκπρόσωπος: P. Cervilla, επικουρούμενος από τον B. Wagenbaur, avocat)
   
      Αντικείμενο
   
   Ακύρωση της αποφάσεως της 21ης Νοεμβρίου 2006 περί επιστροφής των καταβληθέντων στον προσφεύγοντα-ενάγοντα ποσών βάσει διορθωτικού συντελεστή επί του τμήματος των αποδοχών του που μεταφέρθηκε στη Γαλλία από τον Απρίλιο 2004 ως τον Μάιο 2005 λόγω μη τηρήσεως των απαιτούμενων για τη μεταφορά αυτή προϋποθέσεων — Αγωγή αποζημιώσεως
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1.
            
            
               Ακυρώνει την απόφαση της Επιτροπής των Περιφερειών της Ευρωπαϊκής Ένωσης της 21ης Νοεμβρίου 2006, όπως τροποποιήθηκε από την απόφαση της 21ης Ιουνίου 2007, κατά το μέτρο που διατάσσει την επιστροφή του ποσού ύψους 15 300 ευρώ που προκύπτει από την εφαρμογή του διορθωτικού συντελεστή επί των αποδοχών του Κ. Τσιριμιάγκου σε πίστωση του λογαριασμού του στεγαστικού ταμιευτηρίου, από τον Απρίλιο 2004 ως τον Μάιο 2005.
            
         
               2.
            
            
               Υποχρεώνει την Επιτροπή των Περιφερειών της Ευρωπαϊκής Ένωσης να επιστρέψει στον Κ. Τσιριμιάγκο το ποσό των 15 300 ευρώ που κρατήθηκε από τον μισθό του και προκύπτει από την εφαρμογή του διορθωτικού συντελεστή επί των μεταφορών σε πίστωση του λογαριασμού του στεγαστικού ταμιευτηρίου, από τον Απρίλιο 2004 ως τον Μάιο 2005 συν τους τόκους υπερημερίας· οι τόκοι αυτοί υπολογίζονται από την ημερομηνία της επιστροφής και ως την πλήρη αποπληρωμή, βάσει του ισχύοντος κατά την επίμαχη περίοδο σταθερού επιτοκίου της Ευρωπαϊκής Κεντρικής Τράπεζας για τις βασικές συναλλαγές αναχρηματοδότησης αυξημένου κατά δύο μονάδες.
            
         
               3.
            
            
               Απορρίπτει την προσφυγή-αγωγή κατά τα λοιπά.
            
         
               4.
            
            
               Η Επιτροπή των Περιφερειών της Ευρωπαϊκής Ένωσης φέρει, εκτός από τα δικαστικά της έξοδα, το ήμισυ των δικαστικών εξόδων του προσφεύγοντος-ενάγοντος.
            
         
               5.
            
            
               Ο προσφεύγων-ενάγων φέρει το ήμισυ των δικαστικών του εξόδων.
            
         
      (1)  EE C 269 της 10.11.2007, σ. 73.